CELEX: 62012CA0583
Language: lv
Date: 2014-04-09 00:00:00
Title: Lieta C-583/12: Tiesas (otrā palāta) 2014. gada 9. aprīļa spriedums ( Riigikohus (Igaunija) lūgums sniegt prejudiciālu nolēmumu) – Sintax Trading OÜ / Maksu- ja Tolliameti Lūgums sniegt prejudiciālu nolēmumu — Regula (EK) Nr. 1383/2003 — Pasākumi, lai novērstu viltotu preču un pirātpreču laišanu apgrozībā — 13. panta 1. punkts — Muitas iestāžu kompetence intelektuālā īpašuma tiesību pārkāpuma konstatēšanā

10.6.2014   
            
            
               LV
            
            
               Eiropas Savienības Oficiālais Vēstnesis
            
            
               C 175/9
            
         Tiesas (otrā palāta) 2014. gada 9. aprīļa spriedums (Riigikohus (Igaunija) lūgums sniegt prejudiciālu nolēmumu) – Sintax Trading OÜ/Maksu- ja Tolliameti
   
   (Lieta C-583/12) (1)
   
   (Lūgums sniegt prejudiciālu nolēmumu - Regula (EK) Nr. 1383/2003 - Pasākumi, lai novērstu viltotu preču un pirātpreču laišanu apgrozībā - 13. panta 1. punkts - Muitas iestāžu kompetence intelektuālā īpašuma tiesību pārkāpuma konstatēšanā)
   2014/C 175/10
   Tiesvedības valoda – igauņu
   
      Iesniedzējtiesa
   
   Riigikohus
   
      Pamatlietas puses
   
   
      Prasītāja: Sintax Trading OÜ
   
      Atbildētāja: Maksu- ja Tolliameti
   
      Priekšmets
   
   Lūgums sniegt prejudiciālu nolēmumu – Riigikohus – Padomes 2003. gada 22. jūlija Regulas (EK) Nr. 1383/2003 par muitas rīcību attiecībā uz precēm, par kurām ir aizdomas, ka tās pārkāpj atsevišķas intelektuālā īpašuma tiesības, un pasākumiem, ko veic attiecībā uz precēm, kas ir pārkāpušas šādas tiesības (OV L 196, 7. lpp.), 13. panta 1. punkta un 17. panta, kā arī preambulas 1., 2. un 3. apsvēruma interpretācija – Pasākumi, lai novērstu viltotu preču un pirātpreču laišanu apgrozībā – Procedūra, lai noteiktu, vai tika pārkāptas intelektuālā īpašuma tiesības – Muitas iestāžu kompetence intelektuālā īpašuma tiesību pārkāpuma konstatēšanā – Muitas iestāžu tiesības pēc savas iniciatīvas uzsākt procedūru, lai noteiktu, vai ir pārkāptas intelektuālā īpašuma tiesības, nepastāvot nepieciešamībai, lai tiesību īpašnieks būtu uzsācis minēto procedūru
   
      Rezolutīvā daļa:
   
   Padomes 2003. gada 22. jūlija Regulas (EK) Nr. 1383/2003 par muitas rīcību attiecībā uz precēm, par kurām ir aizdomas, ka tās pārkāpj atsevišķas intelektuālā īpašuma tiesības, un pasākumiem, ko veic attiecībā uz precēm, kas ir pārkāpušas šādas tiesības, 13. panta 1. punkts ir jāinterpretē tādējādi, ka tas neliedz muitas iestādēm, ja iniciatīvu nav izrādījis intelektuālā īpašuma tiesību īpašnieks, pašām uzsākt un īstenot šajā tiesību normā paredzēto procedūru, ar nosacījumu, ka lēmumi, ko šīs iestādes pieņem šajā jautājumā, var tikt pārsūdzēti, lai nodrošinātu attiecīgajām personām Savienības tiesībās un it īpaši šajā regulā paredzēto tiesību saglabāšanu.
   
      (1)  OV C 55, 23.2.2013.